Závody ťažkého strojárstva Dubnica nad Váhom

Závody ťažkého strojárstva Dubnica nad Váhom, akciová spoločnosť (staršie názvy pozri dole)  bol jeden z najvýznamnejších strojárskych podnikov na Slovensku v 2. polovici 20. storočia. V 80. rokoch zamestnával až 15 000 pracovníkov. 

Výroba 
V závode sa do konca druhej svetovej vojny vyrábali vojenské stroje, po druhej svetovej vojne mostné konštrukcie, vlečné vozy, prístavné žeriavy, sústruhy a podobne, od roku 1957 sa vyrábali banské výstuže, valcovacie zariadenia, rušne a pod., od roku 1970 sa vyrábali aj axiálne hydrostatické prevodníky, od roku 1977 aj rýpadlá. Koncom 80. rokov sa vyrábali spomínané prevodníky a rýpadlá, ďalej vysokozdvižné vozíky, úpravárenské zariadenia k valcovacím tratiam, píly na kov, kardany, torzné tyče a podobne.

Názvy 
19371939 Škoda Plzeň Po obsadení Čiech bola Škoda Plzeň zlúčená so Škoda Auto (vtedy Akciová spoločnosť pre automobilový priemysel – AZAP) a Československou zbrojovkou Brno do Reichswerke Hermann Göring
19391945 Do konca marca 1939 tvorilo tento nemecký štátny / ríšsky podnik (Reichswerke) už 84 podnikov. 7. júla 1939 bol založený Holding Reichswerke AG „Hermann Göring“.Gerd Wysocki: Arbeit für den Krieg. Herrschaftsmechanismen in der Rüstungsindustrie des „Dritten Reiches“. Arbeitseinsatz, Sozialpolitik und staatspolizeiliche Repression bei den Reichswerken „Hermann Göring“ im Salzgitter-Gebiet 1937/38 bis 1945. Steinweg, Braunschweig 1992, ISBN 3-925151-51-6., s. 27 (nemecky) Zbrojovka v Dubnici bola vtedy Hermann Göring Werke pod kontrolou spoločnosti Herman Göring Waffenwerke c. o.
V rokoch 1945 až 1948 bol závod postupne obnovovaný. 
19461947 Škodove závody, n.p. Dubnica nad Váhom
19471951 Škoda Dubnica, n.p. Dubnica nad Váhom
19511962 Závody Klimenta Jefremoviča Vorošilova, n.p. Dubnica nad Váhom
19621978 Strojárske a metalurgické závody, n.p. Dubnica nad Váhom
19791989 Závody ťažkého strojárstva, n. p. Dubnica nad Váhom (skratka ZTS alebo ZŤS)
1989ZŤS, kombinát, n.p. Dubnica nad Váhom
19901996 Závody ťažkého strojárstva Dubnica nad Váhom, štátny podnik
od 1996: Závody ťažkého strojárstva Dubnica nad Váhom, akciová spoločnosť

 Dejiny 
Podnik bol založený v období predvojnovej konjunktúry v roku 1937. Vtedajšia zbrojovka patrila koncernu Škoda Plzeň. Závod bol vybudovaný ako polo podzemná prevádzka a systematicky bol dobudovávaný ako uzavretý technologický cyklus od výroby polotovarov,  mechanického opracovania, výroby špeciálneho náradia až po skúšky hotových delostreleckých systémov. Počas vojny bol podnik pod kontrolou Herman Göring Waffenwerke a vyrábal pre Nemecko delostrelecké zbrane, muníciu, súčiastky námorných torpéd či leteckých motorov. Na sklonku vojny bola pripravovaná aj výroba súčiastok rakiet V2Tvaroška, R., 2001, Výroba V-2 na Slovensku. Armáda, 11/2001, s. 27. V roku 1942 zamestnával podnik 4669 pracovníkov. Pri nálete amerických bombardérov 7. júla 1944 bol závod z veľkej časti zničený.

Po vojne bol závod postupne obnovovaný. Podnik v povojnovom období vyrábal širokú paletu civilných zariadení a strojov. Mosty, stavebné stroje, priemyselné linky, rušne a iné.

Značnú časť výroby podniku tvorila produkcia zbraní, napr. veží pre BVP. Po roku 1989 sa venoval výrobe ShKH Zuzana, či modernizácii obrnenej techniky. 

Od roku 1950 národný podnik, od roku 1990 štátny podnik, od roku 1996 akciová spoločnosť, od roku 1999 (2007?) v konkurze.

 Referencie 

 Zdroj 
 História spoločnosti ZTS - ŠPECIÁL, a.s. Dubnica nad Váhom (podnik nie je právnym nástupcom ZŤS Dubnica nad Váhom) 
Závody ťažkého strojárstva in: Encyklopédia Slovenska VI.
Obchodný register

Kategória:Strojárske podniky na Slovensku
Kategória:Zaniknuté podniky na Slovensku